3 kinders sterf in Middelburg-ongelukDie ongeluk op 24 Julie 2015 in Middelburg, Mpumalanga Foto: ER24 Drie kinders is Vrydagaand dood toe ŉ enkele motor ŉ boom in Middelburg, Mpumalanga getref het. “Die motor is in twee geskeur,” het Pieter Rossouw, woordvoerder van ER24, in ŉ verklaring gesê. “Drie kinders, wat ŉ geruime tyd in die motor vasgekeer was, het in die ongeluk gesterf.” Twee persone het matige tot kritieke beserings in die ongeluk opgedoen. “Een van die pasiënte is deur ER24 na MidMed-hospitaal geneem vir verdere behandeling. Die tweede pasiënt is deur ŉ ander ambulansdiens vervoer,” het hy bygevoeg. Die oorsaak van die ongeluk is nog nie bekend nie. Owerhede stel ondersoek in.